18 prázdnych stoličiek hľadá majiteľov!
Chcete byť súčasťou jedného z najväčších európskych developerov? V HB Reavis hľadáme 18 nových kolegov! Pôsobíme na šiestich trhoch, vypracovali sme sa z lokálneho developera na medzinárodného poskytovateľa pracovných priestorov. Tomu zodpovedá aj pestrá ponuka pracovných pozícií. Vraví sa, že real estate je chlapský svet, no u nás to neplatí, pretože pozície máme pre všetkých 🙂
Najviac miest aktuálne ponúkame na Slovensku, kde dokopy hľadáme až 14 ľudí rôzneho zamerania. Či už by ste pracovali na projektoch spoločných pre celú skupinu HB Reavis, alebo iba pre slovenské projekty, vašim domovom by sa stali kancelárie v bratislavskom Twin City, ktoré minulý rok získali ocenenie Office roka. Pre všetky aktuálne voľné miesta je potrebná dobrá angličtina, ďalej sa už požiadavky líšia od konkrétnej pozície.
Pracujte pre celú Európu
Pre skupinu HB Reavis, konkrétne pre naše aktivity v Nemecku, Veľkej Británii, Maďarsku, Poľsku a na Slovensku, hľadáme človeka na online a sociálne siete, ale aj online marketéra, ktorý by si sa staral aj o naše weby a kampane.
Ak vás láka viac samotné dianie v našich priestoroch, môžete si vybrať pozíciu recepčnej u nás v Bratislave, alebo u našich kolegov v Budapešti. Vzhľadom na filozofiu HB Reavis je táto pozícia vskutku iná ako bežne a v konečnom dôsledku viac zážitkom ako prácou.
Na trochu vážnejšiu nôtu (ale stále v príjemnej atmosfére) máme otvorenú pozíciu účtovníka a aj niekoľko voľných miest na právnom, kde hľadáme advokátskych koncipientov – jedného pre celú skupinu, jedného pre Slovensko a k nim ešte aj jedného stážistu.
Pracujte pre HubHub, Origameo alebo v Symbiosy
V HB Reavis rastieme aj s našimi službami. Ak rozumiete technológiám, láka vás téma post-pandemického návratu späť do kancelárií a ako bude celý ekosystém fungovať po novom, možno budete ideálnym kandidátom na pozíciu Product Owner pre našu technologickú platformu Symbiosy. Veľa práce má aj Origameo, ktorá má na starosti vytváranie priestorov klientom priamo na mieru a aktuálne im chýba Fit-Out projektový manažér.
Naši kolegovia v Nemecku tiež hľadajú skúsenejších "stavbárov", konkrétne development manažéra, dizajn manažéra, ale aj niekoho na akvizície a prieskum trhu. Tu treba podotknúť, že okrem angličtiny bude potrebná aj nemčina so znalosťou samotného trhu a pracovali by ste priamo v Berlíne.
Kompletný zoznam aktuálne otvorených pracovných pozícií nájdete na našom webe v sekcii Kariéra.